CELEX: 22006D0098
Language: hr
Date: 2006-07-07 00:00:00
Title: Odluka Zajedničkog odbora EGP-a br. 98/2006 od 7. srpnja 2006. o izmjeni Protokola 31 uz Sporazum o EGP-u, o suradnji u određenim područjima izvan područja četiriju sloboda

11/Sv. 100
            
            
               HR
            
            
               Službeni list Europske unije
            
            
               201
            
         22006D0098
   
               L 289/50
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 98/2006
   od 7. srpnja 2006.
   o izmjeni Protokola 31 uz Sporazum o EGP-u, o suradnji u određenim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum o EGP-u je izmijenjen Odlukom Zajedničkog odbora EGP-a br. 72/2005 od 29. travnja 2005. (1).
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila pripremna aktivnost za Europska sigurnosna istraživanja (2006.).
            
         
               (3)
            
            
               Protokol 31 uz Sporazum potrebno je stoga izmijeniti kako bi omogućilo održavanje ove suradnje počevši od 1. siječnja 2006.,
            
         ODLUČIO JE:
   Članak 1.
   Članak 1. Protokola 31 uz Sporazum mijenja se kako slijedi:
   
               1.
            
            
               Tekst stavka 1. zamjenjuje se sljedećim:
               „1.   Države EFTA-e od 1. siječnja 1994. sudjeluju u provedbi okvirnih programa aktivnosti Zajednice u području istraživanja i tehnološkog razvoja iz stavka 5. te od 1. siječnja 2005. i 1. siječnja 2006. u aktivnostima iz stavka 9. i stavka 10., sudjelovanjem u svojim posebnim programima.”
            
         
               2.
            
            
               Tekst stavka 2. zamjenjuje se sljedećim:
               „2.   Države EFTA-e financijski pridonose aktivnostima iz stavaka 5., 9. i 10., u skladu s člankom 82. stavkom 1. točkom (a) Sporazuma.”
            
         
               3.
            
            
               Tekst stavka 6. zamjenjuje se sljedećim:
               „6.   Procjena i značajno preusmjeravanje aktivnosti okvirnih programa Zajednice u području istraživanja i tehnološkog razvoja iz stavaka 5., 9. i 10., ravnaju se prema postupcima iz članka 79. stavka 3. Sporazuma.”
            
         
               4.
            
            
               Iza stavka 9. umeće se sljedeći stavak:
               „10.   Države EFTA-e od 1. siječnja 2006. sudjeluju u aktivnostima Zajednice koje se odnose na sljedeću stavku proračuna koja je ušla u opći proračun Europske unije za financijsku godinu 2006.:
               
                           —
                        
                        
                           
                              Proračunska stavka 02.04.02: ‚Pripremna aktivnost za jačanje Europskih sigurnosnih istraživanja’.”
                        
                     
         Članak 2.
   Ova Odluka stupa na snagu dan nakon posljednje obavijesti Zajedničkom odboru EGP-a na temelju članka 103. stavka 1. Sporazuma (2).
   Ona se primjenjuje od 1. siječnja 2006.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. srpnja 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
      
   
   
      (1)  SL L 239, 15.9.2005., str. 64.
   
      (2)  Ustavni zahtjevi nisu navedeni.